Editant una activitat: Activitat 2 sobre El diari vermell de la Carlota de l, pels Les vermelles - Viquilletra\nEditant una activitat: Activitat 2 sobre El diari vermell de la Carlota de l, pels Les vermelles\nAquesta activitat és una altra versió del final del llibre.\nFlanagan va venir a buscar-me. Ell i jo estàvem molt confosos respecte a la nostra relació, básicament, pel que va passar amb la Nines i el Koert. Ja havíem acabat els nostres diaris del sexe i em va parlar. -Hola!-va dir Flanagan. Va ser un "hola" nerviós, després de tot aquest temps ja ho coneguia a la perfecció. -Podríem anar a pegar una volta al parc-on es vam donar el nostre primer bes... els recordes se´m vam venir tots al cap, però no vaig dir res-. -D´accord, quedarem al parc. Els dos estàvem molt callats, pensaba anar, açò ja era molt incòmode i si deia qualsevol cosa, seria pitjor. Però de sobte... -Carlota, sé que han passat mil coses en aquests últims diez, que dic! Des de que et vaig conéixer, la vida ha pegat la volta per a mi. Tot és millor si tu estas al meu costat. Ara volia dir-te que et vull molt. Que ho tinc tot clar. I t´anava a fer una pregunta... vols eixir amb mi? -Flanagan a pesar de tot, jo també et vull i clar que vull! Crec que després de tot aquest temps eres la millor opciò que tinc. I després de tot sempre has demostrat ser el millor.\nObtingut de «https://viquilletra.cat/Activitat_2_sobre_El_diari_vermell_de_la_Carlota_de_l,_pels_Les_vermelles»


Els petits accionistes de Terra porten Telefónica davant la Fiscalia Anticorrupció\nEls accionistes minoritaris de Terra han presentat davant la Fiscalia Anticorrupció centenars de denúncies contra Telefónica. Els afectats creuen que existeix un suposat delicte d'estafa en l'intent de fusió de les dues companyies. Diuen que en aquesta operació es garantiria que Terra seria el proveïdor exclusiu dels serveis a internet de Telefónica. De fet, aquest era el gran reclam per als petits accionistes per efectuar la fusió, però ara adverteixen que Terra fins i tot ha quedat exclosa de la comercialització de l'ADSL.\n05/04/2005 - 00.00 Actualitzat 05/04/2005 - 22.53\nLa Plataforma de Petits Accionistes de Terra considera que l'intent de fusió entre Telefónica i la seva filial a internet és abusiu i atempta contra els seus drets. Per això, els afectats -coordinats per l'Associació d'Usuaris de Bancs, Caixes i Assegurances (Adicae)- denuncien una suposada estafa i delicte societari en aquesta operació.\nEls minoritaris es basen en l'incompliment de l'acord que mantenia Terra com el proveïdor exclusiu de l'accés a internet. Les denúncies indiquen que Telefónica no ha respectat el pacte i ha exclòs Terra de la comercialització de l'ADSL, entre altres serveis d'accés a internet.\nPel que fa a l'intent de fusió per absorció d'empreses, la denúncia indica que, en planificar-lo, Telefónica "pretén saltar-se el control de la Comissió Nacional del Mercat de Valors". En una OPA d'exclusió, segons el text, la CNMV "podria controlar l'efectiva salvaguarda dels drets dels accionistes minoritaris i determinar quin és el preu real de les accions de Terra".\nEls delictes d'estafa i delicte societari "han estat ja comesos pels consells d'administració de Terra i Telefónica, ja que amb la fusió el que pretén l'operadora és recomprar amb tot just 3 euros per acció el que anys abans havia venut per 11,81 euros".\nAdicae ja va presentar una querella criminal davant l'Audiència Nacional el juliol del 2003 pels perjudicis que, segons el seu parer, s'haurien causat en aquest any als petits accionistes de Terra en l'oferta pública d'adquisició (OPA) llançada per la seva matriu, Telefónica. Després de ser acceptada a tràmit pel magistrat Guillermo Ruiz de Polanco, la Fiscalia va demanar-ne l'arxivament i el jutge Baltasar Garzón, que substituïa temporalment Ruiz de Polanco al capdavant del jutjat central d'instrucció número 1, va imposar una fiança a Adicae per continuar el procés que ha estat recorreguda per aquesta associació.\nAra, la secció segona de la sala penal de l'Audiència Nacional ha de pronunciar-se sobre aquest recurs que, segons Adicae, "paralitza" les investigacions per aclarir si hi va haver delicte. El maig del 2003, Telefónica va llançar una altra OPA sobre Terra, en què oferia 5,25 euros per cada acció de la seva filial, menys de la meitat del preu al qual van ser venuts aquests mateixos títols en sortir a borsa el novembre del 1999 (11,81 euros).\nTelefònica invertirà 3.000 milions d'euros en ADSL a Espanya fins al 2008\nTelefónica ofereix dues accions per cada nou de la seva filial Terra per a la possible fusió\nTerra repartirà dividends entre els accionistes per un valor de 2 euros cada acció\nEls petits accionistes de Terra demanen la dimissió en bloc del consell d'administració\nTerra i Telefónica aproven fusionar-se


Tiñena i la ciutat abatuda\nActualitzada 26/03/2018 a les 08:53\nEl títol sembla el d’una novel·la, però no ho és. És una trista realitat. Avui, lectors, no riurem junts. Avui vull expressar la meva pena per la mort de Jordi Tiñena. No cal cap descripció ni qualificatiu: la ciutat està abatuda. Jo també ho estic, per ell, però també per la Berta, la seva companya de vida.\nNo es tractava d’algú que conegués fa dècades, amb qui compartís sopars o dinars. No. Vaig coincidir amb ell en dues ocasions. L’última a una terrassa assolellada de la plaça de la Font, on el vaig saludar al costat de Gustavo Hernández. Vaig entrevistar el Jordi fa un any. Començava escrivint que Tiñena dissimulava la seva erudició i vaig fer esment a la seva categoria personal i al seu coneixement –ampli i transversal–. Vam riure de què sempre t’escriu algú dient que t’has equivocat en algun detall quan toques la ficció històrica.\nEm va parlar de la seva necessitat física d’escriure i també de la seva malaltia, sense pors, i alegrant-se d’haver tingut la sort de poder escapolir-se d’una persistent persecució.\nQuan tens una edat, saps diferenciar els xarlatans de fira de les persones que realment valen la pena. Alguna cosa en el teu interior et diu que no cal parlar, simplement sentir. Que tot el seu verb és una lliçó. Tiñena és –no era– un d’aquests homes als quals seguiria com a deixeble. Margarida Aritzeta va trucar a Jordi Folch per participar en el llibre Crims del Camp. I Folch em va proposar a mi. Al final, el destí de nou: a la portada del llibre, al costat de Peñalver, apareix el cognom Tiñena. Un honor immerescut. La mort no ha estat sense ningú, hem estat tots amb tu. Bon viatge, mestre.\nComenta el contingut : Tiñena i la ciutat abatuda


EAPC Wiki - Unitat 4. Provisió de llocs de treball i promoció professional\nUnitat 4. Provisió de ...\n<< inici | Unitat 5 >>\nUnitat 4. Provisió de llocs de treball i promoció professional\nEn la provisió de llocs de treball són presents els principis constitucionals bàsics:\nLa regulació del TREBEP no entra en vigor fins que es dictin lleis de funció pública per desenvolupar-lo.\nHi ha una regulació detallada dels sistemes de provisió de llocs de treball de personal funcionari. En canvi, el personal laboral s’ha de regir pels convenis col·lectius o reglaments interns de cada administració (el TREBEP estableix l’aplicació supletòria dels sistemes de provisió del personal funcionari).\nEl sistema ordinari de provisió de llocs és el concurs de mèrits.\n4.1 Introducció i principis bàsics\n4.2 Bases de la convocatòria\n4.3 Requisits de participació en els processos ordinaris de provisió\n4.4 Els concursos de provisió per a llocs de treball de personal funcionari\n4.5 La lliure designació\n4.6 Altres sistemes de provisió\n4.7 La carrera administrativa dels funcionaris\nLa provisió de llocs de treball consisteix en l'adscripció d'un empleat, que ja té la condició d'empleat públic, a un determinat lloc de treball.\nHem de diferenciar entre la provisió de llocs de treball per a personal funcionari i per a personal laboral.\nEn el primer cas, s’ha de dur a terme observant els principis constitucionals d’igualtat, mèrit i capacitat, mitjançant convocatòria pública.\nEn el segon cas, s'ha de dur a terme sobre la base del principi constitucional d’igualtat i de no discriminació, amb interdicció de la discrecionalitat, i en convocatòria pública.\nLa RLT de l’Administració ha de determinar el sistema de provisió a utilitzar per a cada lloc, així com els requisits i elements essencials que s'han d’incloure en la convocatòria.\nEl sistema normal per proveir llocs de treball reservats a personal funcionari és el concurs de mèrits, en convocatòria pública, que pot ser:\ngeneral, per als llocs de base,\nespecífic, per als llocs singulars o de comandament.\nExcepcionalment, es poden proveir per lliure designació els llocs que figurin amb aquesta qualificació a la RLT. En aquests casos és preceptiva també la publicació de la convocatòria en els mateixos termes que en el concurs.\nEls sistemes de provisió del personal funcionari són esquemàticament els següents:\nCom en el cas de la selecció de personal, hi ha d'haver una resolució prèvia que contingui unes bases per al coneixement general.\n4.2.1 Òrgan competent\nL'òrgan competent per aprovar les bases dels concursos de provisió de llocs de treball, tant de personal funcionari com laboral, és el mateix que aprova les bases de selecció de personal per a l’accés a la funció pública.\nEn tots els casos és una competència delegable d’acord amb la legislació aplicable. La delegació ha de ser expressa, acordada mitjançant resolució de l’òrgan competent de l’entitat de manera genèrica (per a totes les convocatòries) o específica (per a convocatòries determinades).\n4.2.2 Naturalesa jurídica\nLa naturalesa jurídica de les bases és d'acte administratiu general:\nTé caràcter vinculant.\nSón aprovades per l’òrgan que en cada administració determini la norma de règim local aplicable.\nLa competència és delegable en tots els casos.\nS’han de publicar als butlletins oficials corresponents, al tauler d’edictes de la corporació i als mitjans electrònics corporatius.\nLa resolució que aprova les bases de la convocatòria és un acte administratiu general, adreçat a un nombre indeterminat de persones, que vincula l’Administració en la seva revisió, els òrgans de selecció en la seva interpretació i els aspirants, ja que les bases consentides no poden ser impugnades pel sol fet que s’hagi produït un resultat advers als seus interessos.\nRecordem, no obstant això, que quan les bases són nul·les, hi ha afectació de drets fonamentals o es produeix una lesió del dret a la igualtat quant a la no discriminació, el termini per impugnar comença a comptar des de la lesió efectiva. En definitiva, la STSJ d'Extremadura, recurs 106/2015, també s'aplicaria en aquest cas.\nEs poden publicar unes bases generals que serveixin per a tots els concursos i que continguin les qüestions més genèriques, i després unes bases específiques per a cada convocatòria.\n4.2.3 Publicació de les bases\nS'ha de tenir present que hi ha diferències, pel que fa al règim de publicació de les bases per a la provisió, entre el personal funcionari i el laboral, tot i que per a ambdues s'aplica el principi de publicitat.\nPer a llocs de treball reservats a personal funcionari\nS’han de publicar íntegrament al BOP.\nSi s’obre la participació a les administracions situades dins el territori de Catalunya, s’ha de publicar un anunci de la convocatòria al DOGC ( art. 64 del TUFPC i art. 112 del RPEL).\nSi es disposa la participació de personal d’altres administracions, aleshores s’ha de publicar també un anunci al BOE. La convocatòria i els resultats també s’han de publicar en els mitjans electrònics corporatius (portal de transparència o web).\nEls anuncis han de contenir com a mínim:\nla descripció de les places convocades\nl’ens local que les convoca\nidentificar on s’han publicat les bases\nindicar el mitjà en què es publicaran els anuncis successius.\nEls anuncis de la convocatòria s’han de trametre per publicar-los dins dels trenta dies següents a la data d’adopció de l’acord que aprova les bases.\nLes bases s’han de sotmetre a informació pública durant els vint dies següents a la data de publicació. Es pot disposar que aquest termini serveixi també per presentar les sol·licituds per participar en el procés. Si dins d’aquest termini es presenten al·legacions, han de ser resoltes en el termini màxim dels trenta dies següents a la finalització del termini per presentar-les. En cas contrari, s’han entendre desestimades (art. 112 del RPEL).\nPer a llocs de treball de personal laboral\nS’ha de garantir el principi de publicitat, però no hi ha un sistema preestablert d’anuncis, de manera que cal remetre’s als reglaments interns de la corporació, al conveni col·lectiu aplicable o als pactes o acords amb els representants dels treballadors, que poden disposar l’aplicació subsidiària del règim de publicitat de la provisió de llocs de personal funcionari.\nEl TREBEP estableix expressament que a falta de regulació s’aplica el sistema de provisió de llocs i mobilitat del personal funcionari de carrera. La regulació no és gaire extensa i es limita a assenyalar que la provisió d'aquest personal es regeix pel que disposi la normativa laboral aplicable, de conformitat amb el que estipuli la RLT, i s'ha de respectar en tot cas el principi de publicitat (art. 124 del RPEL).\n4.2.4 Contingut de les bases de la convocatòria\nLa convocatòria ha d’indicar, com a mínim, el següent (art. 113 del RPEL):\nLloc on s’han d’adreçar les instàncies per participar-hi i termini de presentació.\nCondicions i requisits exigits per desenvolupar cadascun dels llocs a proveir; en la determinació d’aquests requisits i condicions s’ha de tenir en compte el que disposi la RLT.\nQuan es tracti d’un concurs, a més, cal incloure:\nMèrits a valorar i barem de puntuacions.\nDeterminació, si s’escau, de l’òrgan seleccionador corresponent.\nPuntuació mínima per a l’adjudicació de les vacants a proveir.\nEls requisits generals són els següents:\nSer funcionari de carrera de l’administració convocant (o de les administracions que s’assenyali a la convocatòria i a la RLT). No hi poden participar els funcionaris interins.\nConcursos: permanència mínima de dos anys en un lloc de treball, tenint en compte el règim d'exempcions.\nNo estar immers en causa d’incompatibilitat.\nAltres requisits objectius relacionats amb les funcions pròpies del lloc de treball.\nConeixements de la llengua catalana.\nNo trobar-se dintre de cap de les exclusions.\n4.3.1 Temps mínim de permanència\nQuan es convoqui la provisió mitjançant concurs es requereix haver ocupat com a mínim dos anys el lloc de treball des del qual es participa.\nSón exempts de complir aquest requisit els funcionaris que hagin estat remoguts o cessats dels seus llocs de treball sense obtenir una altra destinació definitiva per algun dels motius següents:\nPer causes sobrevingudes derivades d’una alteració del contingut del lloc de treball, realitzada a través de la RLT.\nQuan no tinguin prou capacitat per desenvolupar el seu lloc de treball, amb rendiment insuficient (sense que concorri inhibició). La remoció s’ha d'efectuar, previ expedient contradictori, mitjançant resolució motivada de l’òrgan que va fer el nomenament, un cop escoltada la Junta de Personal corresponent.\nQuan el seu lloc de treball hagi estat objecte de supressió, per reestructuració administrativa o per aplicació d’un pla d’ocupació.\nQuan siguin funcionaris que estiguin en adscripció provisional o en situació administrativa que comporti obligació de participar en els concursos de trasllats (per exemple, excedència voluntària amb sol·licitud de reingrés cursada, funcionaris en expectativa de destinació, funcionaris en excedència forçosa per amortització dels seus llocs de treball, etc.).\nQuan es tracti de proveir llocs del mateix departament.\nQuan s’ocupi una plaça de lliure designació i es participi en una convocatòria de concurs, o quan es tracti de proveir llocs de comandament o singulars.\nA l'efecte del còmput dels dos anys de permanència en el lloc de treball, als funcionaris que hagin accedit a una plaça per promoció interna, se’ls compta el temps de serveis prestats en el lloc de treball de procedència.\nEn el sistema de provisió per lliure designació no s’exigeix de manera genèrica un temps previ de permanència en el lloc de treball, sens perjudici del que disposi la convocatòria corresponent.\nEl temps de permanència en situació de personal funcionari interí també compta a l'efecte de la participació en provisió, en aplicació del principi de no discriminació al personal temporal.\n4.3.2 No patir cap malaltia o limitació física o psíquica que impedeixi l’exercici de les funcions pròpies del lloc de treball\nEls funcionaris amb alguna discapacitat poden sol·licitar l’adaptació dels llocs de treball que no comporti una modificació exorbitant en el context de l’organització, fet que ha de valorar la comissió de valoració.\nNo es poden imposar més limitacions que les considerades incompatibles amb les tasques o les funcions públiques a desenvolupar.\n4.3.3 No estar immers en causa d’incompatibilitat\nEls participants han d’acreditar que tenen reconeguda la compatibilitat respecte al lloc de treball a proveir o que no estan inclosos en cap causa d’incompatibilitat.\n4.3.4 Altres requisits que tinguin relació amb les funcions pròpies de les places convocades\nEs poden requerir altres condicions, sempre que es faci sota un criteri de justificació objectiva i raonable i s'hagi establert a les RLT o als plans d’ocupació.\nPer exemple, es pot requerir tenir una edat o unes condicions físiques determinades, estar en possessió de determinats carnets o permisos (per exemple, carnet de conduir, títol d’especialista en determinades matèries, etc.), haver realitzat determinats cursos impartits a l’Escola d’Administració Pública o en altres institucions, etc. No poden ser requisits arbitraris, que tinguin en compte circumstàncies personals o socials, o que no estiguin justificats pel lloc de treball.\nSi es requereixen titulacions específiques, han de ser adequades a les funcions a desenvolupar i no se’n pot fer una interpretació restrictiva (per exemple, títol de mediador).\nEn els concursos de provisió, per avaluar els concursants i determinar la seva capacitat d’adaptació al nou lloc, es pot disposar que s’hagin de fer memòries, entrevistes, tests professionals, i altres proves similars ( art. 62 del TUFPC).\n4.3.5 Coneixements de la llengua catalana\nQuan es convoqui concurs general de mèrits, s’ha de valorar com un mèrit tenir el nivell de llengua catalana corresponent al grup de titulació dels llocs convocats.\nSi la convocatòria admet personal d’altres administracions a les quals no és aplicable el Decret 161/2002, d'11 de juny, sobre l'acreditació del coneixement del català i l'aranès en els processos de selecció de personal i de provisió de llocs de treball de les administracions públiques de Catalunya, els aspirants han d’acreditar tenir el nivell de coneixements del català que es disposa per accedir a aquell cos, escala o categoria professional, sens perjudici que també se’ls valori com un mèrit.\nQuan es convoqui concurs específic de mèrits o lliure designació, tenir el nivell de coneixements de la llengua catalana corresponent al grup de titulació dels llocs convocats és un requisit de participació.\nEn totes les convocatòries, les bases poden valorar com un mèrit tenir un nivell de coneixements de la llengua catalana superior a l’exigit com a requisit de participació, o tenir coneixements de llenguatge d’especialitat, en funció de les característiques dels llocs de treball, d’acord amb el que s'estableix la RLT.\nQuan el nivell de coneixements de la llengua catalana sigui un requisit d’accés, els aspirants que no puguin acreditar documentalment el nivell de català han de fer una prova eliminatòria, que ha de preparar l’òrgan competent en matèria de política lingüística.\nSón exempts de fer la prova de català els qui acreditin mitjançant certificat el nivell de coneixements requerit, i els qui hagin participat i obtingut destinació en convocatòries anteriors de concurs específic, lliure designació, canvi de destinació (laborals) o selecció de personal en processos celebrats a la mateixa administració, si van haver de superar una prova del mateix nivell o superior (art. 5.b del Decret 161/2002).\nCanvis de destinació del personal laboral fix\nEstar en possessió del nivell de coneixements de la llengua catalana corresponent a la categoria professional dels llocs convocats es pot valorar com un mèrit o bé ser un requisit d’accés, en funció del que diguin el conveni col·lectiu o les bases de la convocatòria.\nNo poden prendre part en els processos de provisió els funcionaris que:\nHagin estat suspesos en ferm, mentre duri la suspensió de funcions.\nHagin estat traslladats del lloc de treball o destituïts de càrrecs de comandament com a conseqüència d’expedient disciplinari, mentre durin els efectes de la sanció. Els que han estat destituïts de càrrecs de comandament poden prendre part en els concursos de llocs de base o singulars.\nNo tinguin la nacionalitat espanyola, els quals no poden accedir als llocs des d’on s’exerceixin funcions que impliquin una participació directa o indirecta en l’exercici de les potestats públiques o en la salvaguarda dels interessos de l’Estat i de les administracions públiques. A aquest efecte, les RLT de personal funcionari i laboral han d'indicar per a quins llocs és exigible la ciutadania espanyola.\nComissió de valoració: la composició s'ha d'efectuar segons els principis d’objectivitat, especialitat, imparcialitat, predeterminació i adequació al criteri de paritat entre dona i home.\nActuació d’acord amb les normes aplicables als òrgans de selecció.\nMèrits: s’han de determinar a les bases, però la normativa fixa una sèrie de mèrits que s’han de valorar necessàriament.\nProcediment: presentació d’instàncies i admissió dels aspirants, valoració dels mèrits i proposta de resolució, i presa de possessió. Les destinacions són irrenunciables, amb algunes excepcions.\nMateix règim d’impugnacions que en els processos de selecció de personal.\n4.4.1 La comissió de valoració\nÉs l'òrgan encarregat d'efectuar la provisió. Se li aplica el mateix règim de composició, funcionament, votació, assistents i assessors, etc., que el que es disposa per als òrgans de selecció dels procediments d’accés a la funció pública.\nEl nombre de membres de la comissió i la seva designació s'han de determinar a les bases de la convocatòria, amb l’únic requisit que almenys un dels membres sigui designat pel departament on estan adscrites les places convocades.\nA diferència del cas dels òrgans de selecció, s'estableix la participació a la comissió de valoració de les organitzacions sindicals que formen part de la mesa de negociació. El nombre de representants sindicals no pot ser igual o superior al dels membres designats a proposta de l’Administració.\nSón aplicables els principis d’objectivitat i d'especialitat tècnica de la comissió de valoració, de forma que tots els membres han de pertànyer a cossos i escales d’un grup de titulació igual o superior al dels llocs convocats, i pertànyer majoritàriament a la mateixa àrea o especialitat. Aquesta norma també és aplicable als representants de les organitzacions sindicals.\n4.4.2 Els mèrits\nÚnicament es valoren els mèrits establerts a la convocatòria, al·legats pels aspirants i acreditats en el moment de la presentació de la sol·licitud de participació al concurs.\nEls requisits per participar en el concurs no poden ser valorats com a mèrit, i només s'han de valorar els mèrits que es tenien a la data de publicació al BOP de la resolució que aprova la convocatòria. Tots els mèrits que es valorin han de tenir una relació adequada i proporcionada a les funcions dels llocs de treball a desenvolupar.\nLes bases de la convocatòria han d'establir quins mèrits es valoren i amb quina puntuació.\nCom a mínim, en tots els concursos, sempre s’han de valorar els següents:\nels adients a les característiques de cada lloc de treball\nla possessió d’un determinat grau personal\nla valoració del treball realitzat\nels cursos de formació i perfeccionament superats\nEl RPEL disposa d'un barem subsidiari de puntuació en els concursos, sempre que el ple de la corporació local de què es tracti no en constitueixi un de propi (art. 115 del RPEL). Aquest sistema es basa en un màxim de 28 punts, a distribuir de la manera següent:\nPel treball efectuat en altres llocs de les diferents administracions públiques, fins a 10 punts.\nL'antiguitat es valora a raó de 0,2 punts per any complet de serveis, fins a 3 punts.\nPels cursos de formació i de perfeccionament seguits a l'Escola d'Administració Pública de Catalunya o en altres institucions que tinguin relació directa amb el lloc de treball que cal proveir, fins a 4 punts.\nPer les titulacions acadèmiques rellevants per al lloc de treball a exercir, fins a 3 punts.\nEl grau personal consolidat es valora en 3 punts.\nLa resta de mèrits, fins a 5 punts.\nEn els concursos específics, a més dels mèrits generals, es poden valorar també altres coneixements, habilitats i aptituds complementàries per assegurar la selecció del candidat més idoni.\nPer acreditar aquests mèrits específics es pot disposar que es facin memòries, entrevistes, tests professionals, o demanar certificats expedits per òrgans competents, informes d’avaluació, i altres de similars. Els aspirants amb alguna discapacitat poden sol·licitar les possibles adaptacions de temps i mitjans per efectuar aquestes proves.\nLa memòria consisteix en l'elaboració d'una anàlisi de les tasques del lloc i dels requisits, condicions i mitjans necessaris per desenvolupar-les, o projectes de millora de tipus organitzatiu o funcional.\nLes entrevistes poden versar sobre els mèrits al·legats i, si s'escau, sobre la memòria.\nEls tests psicotècnics o professionals s’han de reservar estrictament per als llocs de treball en els quals un model de conducta sigui absolutament fonamental i indispensable.\n4.4.3 El procediment\nEl termini per presentar les sol·licituds és de quinze dies comptats a partir del següent al de la publicació de la convocatòria al BOP.\nLes sol·licituds s'han d'adreçar a l’òrgan convocant i han de contenir, en cas que els llocs sol·licitats siguin diversos, l'ordre de preferència. Si no hi ha opcions, cal atenir-se als criteris que hagin establert les bases.\nEls concursos de provisió s’han de resoldre en un termini de tres mesos a comptar des de la data de publicació de la convocatòria (art. 118.2 del RPEL).\nUn cop finalitzat el termini de presentació d’instàncies, l’autoritat convocant ha de dictar resolució en el termini màxim d’un mes i ha de declarar aprovada la llista d’admesos i exclosos. En aquesta resolució s’han d’indicar els llocs on es troben exposades les llistes completes certificades d’aspirants admesos i exclosos, així com el dia, l'hora i el lloc en què es farà la primera prova, si s’escau, i l’ordre d’actuació dels aspirants.\nLa publicació s'ha de fer com a mínim al tauler d’edictes de la corporació i als mitjans electrònics que s’hagi disposat i ha de concedir un termini de deu dies per esmenar defectes, aportar documentació i fer possibles reclamacions. No és possible ampliar aquest termini. Els aspirants la sol·licitud dels quals presenti defectes han de figurar com a exclosos a la llista provisional.\nLes al·legacions presentades han de ser resoltes dins els trenta dies següents a la finalització del termini per presentar-les. Si no es resolen, les al·legacions s'entenen desestimades. En aquest termini s'ha de publicar la llista definitiva de participants, o bé la llista provisional esdevé definitiva si no s’han presentat al·legacions i així s’hagi establert a la convocatòria.\nLa comissió de valoració ha de sumar els punts obtinguts en la valoració dels diferents mèrits per obtenir la puntuació final. Ha de publicar la puntuació i la proposta de resolució del concurs al tauler d’edictes de la corporació i als mitjans electrònics corresponents.\nEn els vint dies següents a la data de publicació les persones interessades poden presentar al·legacions, que s’entenen desestimades si transcorren trenta dies des que van ser presentades sense que hagi recaigut resolució expressa. La proposta de resolució s'ha d'elevar a l’òrgan competent per resoldre el procediment.\nEl personal funcionari procedent d’una altra administració que hagi participat en el concurs i hagi obtingut destinació s’integra a l’administració de destí i queda en situació administrativa de serveis en altres administracions públiques a l’administració d’origen.\nEsquema general del procediment de concurs:\n4.4.4 Destinacions i renúncies\nLes destinacions adjudicades mitjançant concurs són irrenunciables i s’entén que tenen caràcter voluntari, de manera que no generen dret a indemnització (sens perjudici del règim d’indemnitzacions per raó de servei).\nNo obstant l’anterior, es pot renunciar a la destinació adjudicada en els casos següents:\nQuan se n’hagi obtingut una altra mitjançant convocatòria pública efectuada en el mateix període de temps.\nPer incapacitat sobrevinguda, per haver passat a una situació diferent a la d’actiu, o per altres causes excepcionals justificades i apreciades degudament per l’òrgan convocant.\nEn cas de renúncia, i si s’ha disposat a les bases, la comissió de valoració pot proposar l'aspirant següent en ordre de puntuació, sempre que reuneixi els requisits necessaris. En cas contrari, s’ha de tornar a convocar el lloc vacant o aplicar alguna altra fórmula de provisió de llocs.\n4.4.5 Règim d’impugnacions\nEls actes i les resolucions dictats per l’òrgan convocant poden ser anul·lats d’ofici per la mateixa administració que els ha dictat en virtut dels procediments de nul·litat i anul·labilitat de la legislació de procediment comú. També poden ser objecte de recurs potestatiu de reposició en el termini d’un mes a comptar des de la data de publicació de l’acte o recurs contenciós administratiu en el termini de dos mesos des de la data de publicació de l’acte o, si s'escau, des de la notificació de la desestimació del recurs de reposició.\nContra els actes definitius i les resolucions de la comissió de valoració i contra els actes de tràmit que decideixin directament o indirectament el fons de l’assumpte, determinin la impossibilitat de continuar en el procés o produeixin indefensió o perjudici irreparable a drets o interessos legítims, les persones interessades poden interposar recurs d’alçada davant l’autoritat que hagi nomenat la comissió, en el termini d’un mes a comptar des de l’endemà de la seva publicació o notificació.\nÉs un sistema excepcional per proveir llocs que figurin amb aquest caràcter a la RLT.\nHi ha la possibilitat de cessament discrecional per part de l’òrgan que els va nomenar.\nEl procediment a seguir és molt senzill: presentació d’instàncies, informe del responsable de la unitat i resolució de l’òrgan convocant.\nEl règim d’impugnacions és el mateix que el dels concursos.\nEl TREBEP estableix que aquest sistema només es pot utilitzar per a llocs d’especial responsabilitat i confiança.\nQuan diem que és un sistema excepcional volem dir que només es poden proveir així els llocs que s’indiqui a la RLT, que són determinats llocs de comandament o llocs d’especial naturalesa i funcions. Es requereix convocatòria pública.\nEl nomenament i el cessament mitjançant la lliure designació no comporta, dintre de la discrecionalitat, una facultat d'elecció sense cap mena de límit per part de l'òrgan competent. Així, segons la STS de 19 de setembre de 2019, recurs 2740/2017:\nQuant al nomenament, cal que hi hagi motivació per, d'aquesta manera, exterioritzar el compliment dels límits als quals se subjecta l'acte d'elecció (respecte als principis d'igualtat, mèrit i capacitat i el mandat d'interdicció de l'arbitrarietat). La motivació és adequada quan s'exterioritzen clarament les raons, és a dir, els criteris essencials o fonamentals pels que s'ha escollit un candidat respecte de la resta (raons, per tant, que es poden reconduir al mèrit i la capacitat). Per complir aquesta finalitat, cal que s'identifiquin els mèrits considerats com a prioritaris per decidir la preferència determinant del nomenament.\nPel que fa al cessament, el funcionari ha de saber per què les raons d'oportunitat, basades en la confiança i idoneïtat que es va apreciar per al lloc i que van suposar la seva elecció, ja no hi concorren o, si hi concorren, quines altres circumstàncies objectives determinen la pertinença del cessament.\nEls funcionaris nomenats per lliure designació poden ser cessats amb caràcter discrecional, com s'ha indicat, pel mateix òrgan que els va nomenar, el que implicarà que al cessat se l'hagi d'adscriure provisionalment a un altre lloc de treball amb tasques adients al seu cos o escala.\nCal tenir present que l’administració de destinació (quan el funcionari en lliure designació provenia d'una administració diferent) en el termini màxim d’un mes a comptar des de l’endemà del cessament, pot acordar l’adscripció del funcionari a un altre lloc d’aquesta administració o li ha de comunicar que no fa efectiva l’adscripció esmentada. En tot cas, durant aquest període s’entén que continua a tots els efectes en servei actiu a l’administració esmentada.\nUn cop transcorregut el termini esmentat sense que se n’hagi acordat l'adscripció a un altre lloc, o un cop rebuda la comunicació que aquesta no es fa efectiva, el funcionari ha de sol·licitar en el termini màxim d’un mes el reingrés al servei actiu a la seva administració d’origen, la qual li ha d’assignar un lloc de treball d’acord amb els sistemes de carrera i provisió de llocs vigents a l’administració esmentada, amb efectes econòmics i administratius des de la data en què s’hagi sol·licitat el reingrés.\nSi no se sol·licita el reingrés al servei actiu en el termini indicat, és declarat d’ofici en situació d’excedència voluntària per interès particular, amb efectes des de l’endemà que hagi cessat en el servei actiu a l’administració de destinació.\nS’estableix un termini de quinze dies hàbils per presentar sol·licituds, a comptar des de l’endemà de la publicació de la convocatòria als mitjans que correspongui ( art. 64 del TUFPC).\nEl responsable de la unitat a la qual pertany el lloc ha d’emetre un informe previ al nomenament, que indiqui quin és el candidat que considera més adient tenint en compte criteris de mèrit i capacitat apreciats discrecionalment. Amb aquesta finalitat es poden utilitzar els mitjans d’acreditació que es considerin necessaris.\nAquest òrgan pot proposar que es declari deserta la provisió del lloc encara que hi hagi candidats que reuneixin els requisits mínims exigits, si considera que cap d’ells és adequat per ocupar el lloc de treball.\nL’òrgan convocant resol la convocatòria en el termini màxim d’un mes a comptar des de la finalització de la presentació de sol·licituds, llevat que s’acordi motivadament una pròrroga.\nPer regular la publicitat, les sol·licituds, els requisits de participació, les resolucions, les incompatibilitats i la presa de possessió, s’han d'aplicar les normes establertes pel concurs de mèrits.\nFinalment, els actes i les resolucions dictats per l’òrgan convocant poden ser anul·lats d’ofici per la mateixa administració que els ha dictat en virtut dels procediments de nul·litat i anul·labilitat establerts a la legislació de procediment comú.\nTambé poden ser objecte de recurs potestatiu de reposició en el termini d’un mes a comptar des de la data de publicació de l’acte o de recurs contenciós administratiu en el termini de dos mesos des de la data de publicació de l’acte o, si s'escau, des de la notificació de la desestimació del recurs de reposició.\nEsquema general del procediment de lliure designació:\nEls sistemes extraordinaris de provisió són:\nCanvi d’adscripció de llocs de treball\nAdscripció inicial en procés de selecció de personal\nTrasllat interdepartamental per imposició de sanció disciplinària\nEncàrrec de funcions i acumulació de tasques\nTransferència de serveis\nPermuta de llocs de treball.\n4.6.1 Canvi d'adscripció de lloc de treball\nTé lloc quan una modificació de la relació de llocs de treball canvia l’adscripció orgànica de determinats llocs de treball, i no es pot considerar realment com a sistema de provisió.\nÉs un canvi de l’organització de llocs (organigrama) motivada per raons del servei ( art. 61 del Reial decret 364/1995, de 10 de març, pel qual s'aprova el Reglament general d'ingrés del personal al servei de l'Administració general de l'Estat i de provisió de llocs de treball i promoció professional dels funcionaris civils de l'Administració general de l'Estat).\n4.6.2 Adscripció provisional\nComporta l'ocupació d'un lloc de treball transitòriament.\nEls llocs que s’ocupin amb caràcter provisional, llevat que estiguin subjectes a amortització, comissió de serveis i encàrrec de funcions, s’han de convocar per a la provisió definitiva en el termini màxim d’un any.\nEls funcionaris que els ocupen han de participar necessàriament a la convocatòria de provisió, sens perjudici que participin en la d’altres llocs. En cas contrari, són declarats automàticament en situació d'excedència voluntària (art. 70, 75 i 76 del TUFPC i art. 120 del RPEL).\n4.6.3 Adscripció inicial en procés de selecció d’accés a la funció pública\nLes bases de la convocatòria han de determinar quin sistema de provisió es farà entre aquests quatre (art. 81 del TUFPC):\nSegons l’ordre de qualificació global en el sistema selectiu: és una adjudicació directa en què es tenen en compte les peticions dels candidats. Els funcionaris que hi accedeixin mitjançant el torn de discapacitats i promoció interna tenen preferència respecte als aspirants de torn lliure per escollir el lloc de treball.\nConcurs: pot ser obert a tots els funcionaris de l’entitat que compleixin els requisits per ocupar els llocs vacants o bé restringit als qui hagin superat el procés de selecció. En aquest cas, la regulació es pot establir a les bases del procés de selecció de personal.\nLliure designació: té caràcter excepcional i només es pot utilitzar per als llocs que indiqui la RLT.\nAdscripció provisional: quan s'adscriu un funcionari en espera de provisió definitiva per concurs o lliure designació.\n4.6.4 Reingrés al servei actiu\nEs poden produir dos casos diferents:\nQue hi hagi reserva de lloc de treball: la sol·licitud de reingrés comporta l’adscripció directa i definitiva del funcionari al seu lloc de treball.\nQue el funcionari només tingui dret a reingrés en vacant de característiques i funcions similars. L’adscripció s'ha de fer per algun d’aquests sistemes:\nAdscripció definitiva: mitjançant la participació en un concurs de mèrits o lliure designació.\nAdscripció provisional en un lloc de treball que estigui vacant. En aquest cas, els funcionaris tenen l'obligació de participar en tots els concursos de provisió de llocs de treball que es convoquin, sempre que compleixin els requisits necessaris, fins que obtinguin un lloc de treball amb caràcter definitiu. En cas contrari, són declarats automàticament en situació d'excedència voluntària.\n4.6.5 Redistribució d’efectius\nConsisteix a adscriure un funcionari a un altre lloc de treball vacant, diferent al que ocupa amb destinació definitiva, sempre que es donin les circumstàncies següents:\nQue el funcionari compleixi els requisits i les condicions necessàries per desenvolupar el nou lloc.\nQue el nou lloc sigui de funcionari i tingui el mateix complement de destinació i específic.\nQue no impliqui canvi de localitat.\nÉs un sistema pensat per a llocs de base a fi d’aconseguir una millor optimització dels recursos humans o garantir l’adequat funcionament dels serveis; s’ha de motivar en necessitats del servei o en raons d’urgència. La destinació té caràcter definitiu.\n4.6.6 Trasllat interdepartamental com a conseqüència de sanció disciplinària\nLa causa és la imposició d’una sanció disciplinària de trasllat.\nSi comporta canvi de residència, i mentre no es pugui fer efectiva la sanció, s'ha de fer una adscripció provisional. Es té dret a percebre les retribucions bàsiques i el nivell de destinació del grau personal consolidat, i el complement específic del nou lloc. Quan es fa efectiva la sanció, la destinació imposada té caràcter definitiu. S’han d'aplicar el complement de destinació i el complement específic del nou lloc, i respectar en tot cas el grau personal consolidat.\n4.6.7 La reassignació d'efectius\nConsisteix a destinar els funcionaris a altres llocs de treball perquè els seus han estat suprimits com a conseqüència d’un pla d’ocupació.\nLa reassignació s’ha de fer d’acord amb criteris objectius relacionats amb les capacitats, l'experiència, la formació i l'antiguitat, sempre amb relació als nous llocs que s’hagin d’ocupar.\nL’adscripció té caràcter definitiu i s'ha de fer d’acord amb el que estableix el pla d’ocupació.\nSi comporta canvi de residència del funcionari (difícil en l’Administració local), aquest té dret a les indemnitzacions corresponents per raó del servei i els altres ajuts que es puguin establir en el pla d’ocupació.\n4.6.8 La comissió de serveis\nÉs un sistema d’adscripció provisional.\nPot tenir per objecte:\nOcupar llocs de treball vacants.\nDesenvolupar funcions especials no establertes a la RLT.\nDonar suport a altres funcionaris amb excés de tasques per motius conjunturals.\nParticipar en missions de cooperació internacional (amb un màxim de sis mesos; més enllà pot donar lloc a la situació administrativa de serveis especials).\nPrestar assistència tècnica durant un màxim de dos anys en altres administracions locals, a les administracions autonòmiques i a l'Administració de l'Estat, a petició d'aquestes administracions.\nLa comissió de serveis pot ser voluntària o forçosa:\nÉs forçosa quan concorri urgència. En aquest cas, l’elecció del funcionari s'ha de fer tenint en compte el municipi de residència i la menor antiguitat.\nLa voluntària es pot concedir per temps determinat o indeterminat. En principi pot ser com a màxim de dos anys (però com que la normativa no és contundent, a la pràctica es prorroguen més enllà dels dos anys).\nQuan és de caràcter forçós, la durada màxima és de sis mesos, prorrogable fins a dotze si, un cop efectuada una convocatòria de provisió, el lloc continua vacant.\nLa comissió de serveis és atorgada per l’alcalde o regidor delegat, i s’extingeix per:\nnecessitats del servei\nper provisió ordinària del lloc\nper reingrés del funcionari amb dret a reserva de lloc de treball\npel transcurs del termini màxim de durada.\nLa comissió de serveis implica la reserva del lloc d’origen.\nEls funcionaris en comissió de serveis perceben les retribucions corresponents als nous llocs, excepte quan la comissió tingui per objecte exercir funcions no establertes a la RLT o reduir l’excés de tasques d’altres llocs, i en aquests casos els funcionaris mantenen les retribucions del lloc d’origen.\nQuan sigui de caràcter forçós i impliqui canvi de localitat, dona lloc a les indemnitzacions que corresponguin.\nQuan la comissió és en una altra administració, les retribucions van a càrrec d’aquella administració.\nCal tenir present que és imprescindible que la cobertura de llocs de treball en comissió de serveis vagi precedida d’una convocatòria pública, segons la STS de 24 de juny de 2019, recurs 1594/2017.\n4.6.9 Encàrrec de funcions i acumulació de tasques\nTenen per objecte desenvolupar provisionalment llocs de treball vacants o amb dret de reserva d’algun funcionari. Es tracta sempre de llocs de comandament o assimilats.\nL’encàrrec de funcions és de caràcter provisional i extraordinari i s’ha de justificar per motius de necessitat urgent. El funcionari a qui s’encarreguen les funcions ha de tenir els requisits establerts a la RLT.\nLes característiques, l'objecte, els requisits i els drets del funcionari són els mateixos que per a la comissió de serveis.\nSi l’encàrrec és per exercir funcions d’un lloc que és vacant, s’ha de fer una convocatòria de provisió en un termini de sis mesos, que es pot prorrogar com a màxim sis mesos més fins que es resolgui la convocatòria.\nSi l’encàrrec és per exercir funcions d’un lloc amb dret a reserva, pot durar fins que el funcionari titular es reincorpori.\nEn l’acumulació de tasques, el funcionari acumula a les del seu lloc de treball les tasques de l’altre lloc. Mentre duri l’acumulació, rep les retribucions del seu lloc, més el 50% del sou que correspongui al lloc acumulat. En el cas dels habilitats nacionals es limita al 30%.\n4.6.10 La transferència de serveis\nPot tenir caràcter voluntari o forçós. Es pot produir quan hi ha una redistribució de les competències administratives, entre ens locals o entre aquests i l'Administració de la Generalitat. La transferència s’aprova per decret del Govern de la Generalitat.\nEl sistema de provisió a utilitzar és l’adscripció directa al nou lloc a l’administració de destinació:\namb caràcter definitiu si la transferència és voluntària\namb caràcter provisional si és forçosa.\nEls funcionaris transferits a petició pròpia s'integren plenament a la funció pública de la nova administració a què passen a prestar serveis i se'ls respecta el grup del cos o l'escala de procedència, i també els drets econòmics inherents al grau personal que tenen reconegut. En el cos o l'escala d'origen queden en situació de serveis en altres administracions públiques.\nEls funcionaris transferits amb caràcter forçós tenen dret preferent, per una vegada, a ocupar la vacant que es produeixi en l'administració d'origen corresponent al seu cos o la seva escala i al seu grau personal. Si hi renuncien, passen a integrar-se plenament a la funció pública de la corporació en què presten serveis.\nEls funcionaris transferits a l’Administració de la Generalitat s’integren en la seva funció pública com a funcionaris propis.\n4.6.11 La permuta\nCorrespon aprovar-les a l'alcalde o president de l’entitat local i la destinació al lloc permutat és de caràcter definitiu.\nS’ha de fer entre funcionaris de carrera que pertanyin al mateix grup i categoria, i que ocupin places del mateix nivell de destinació. Aquest requisit no s’aplica amb relació al complement específic, ja que sempre es percep el que correspongui al lloc que s’ocupa efectivament.\nEls funcionaris han de tenir una antiguitat mínima de dos anys al lloc que ocupen.\nEs pot definir la carrera administrativa com el conjunt d'expectatives professionals que té un funcionari en ingressar a l'Administració.\nActualment es fa a través del grau personal, que comporta la consolidació del complement de destí assignat al nivell del lloc de treball que s’ocupa.\nEl reconeixement del grau és competència de l’alcalde, delegable, i és un dret adquirit.\nEl grau inicial del funcionari s’assigna d’acord amb la RLT i, si no n'hi ha, és el nivell inferior del grup de titulació que correspongui.\nEl grau es consolida via ordinària, per l'exercici de llocs de treball del mateix nivell durant dos anys continuats o tres amb interrupció, o de manera extraordinària.\nLa regulació que fa el TREBEP sobre la carrera professional dels funcionaris no entrarà en vigor fins que es dictin les lleis de desenvolupament corresponents.\nEls mecanismes que la legislació vigent estableix per poder ascendir de nivell i fer carrera administrativa són dos:\nLa promoció interna, que permet al funcionari accedir a llocs de treball que pertanyen al cos o a l'escala del grup superior d’acord amb la titulació exigida per al seu ingrés o bé a llocs de treball d’altres cossos o escales diferents del seu però del mateix grup de titulació.\nLa promoció professional mitjançant alguns dels sistemes de provisió de llocs, que permet al funcionari accedir a llocs de treball del seu mateix grup, cos i escala.\nTot això, amb independència, òbviament, del dret de qualsevol funcionari de concórrer a qualsevol procés de selecció en convocatòria lliure.\n4.7.1 Els nivells i el grau personal\nTots els llocs de treball de l'Administració local reservats a funcionaris es classifiquen en 30 nivells, en funció dels criteris de titulació, especialització, responsabilitat, competències i, si escau, comandament, exigits per al seu exercici. Cada lloc de treball té assignat un nivell a la RLT.\nQuan ingressa per primer cop a l’Administració pública, el funcionari ocupa un lloc de treball que té assignat un determinat nivell dels 30 possibles. A partir d’aquest moment, s’inicia la carrera administrativa, que li permetrà anar pujant del nivell que inicialment li correspon fins a nivells més alts.\nCada funcionari posseeix un grau personal corresponent a algun dels nivells en què es classifiquen els llocs de treball. Els funcionaris només poden ser adscrits a llocs de treball que tinguin assignats els nivells corresponents a l'interval del seu cos o escala. Per necessitats del servei es poden adscriure provisionalment funcionaris a llocs de treball situats fora de l'interval de nivells que corresponguin al seu cos o escala.\nEl reconeixement de grau és competència -delegable- de l’alcalde o president. El grau reconegut o consolidat és un dret adquirit, de manera que qualsevol que sigui el lloc de treball que ocupi, el funcionari ha de percebre com a mínim el complement de destinació corresponent al seu grau personal consolidat.\nSegons la STS de 7 de novembre de 2018, recurs 1781/2017, la consolidació del grau personal per ocupació de llocs de treball és d’aplicació no només als funcionaris de carrera sinó també al personal funcionari interí\n4.7.2 Grau inicial del funcionari\nEls funcionaris de nou ingrés tenen dret al grau personal que s’indiqui a la RLT quan hagin desenvolupat durant dos anys el lloc de treball d’entrada. Si el lloc de treball no és establert a la RLT, s'aplica el nivell inferior establert a la legislació per a cada grup de titulació i, quan es modifiqui la RLT per incloure aquell lloc, el temps de serveis prestats computa per consolidar el grau corresponent al nivell que se li hagi assignat.\n4.7.3 Consolidació i modificació del grau personal\nEs pot produir per dues vies:\nOrdinària: quan s’han exercit llocs del mateix nivell durant dos anys continuats o tres anys amb interrupció. Si durant el temps en què el funcionari exerceix un mateix lloc se’n modifica el nivell, consolida el nivell més alt.\nEls funcionaris que obtinguin un lloc de treball superior en més de dos nivells al corresponent al seu grau personal, consoliden cada dos anys de serveis continuats el grau superior en dos nivells al que posseeixen, sense que en cap cas no puguin superar el corresponent al lloc exercit.\nAlgunes situacions administratives donen dret al còmput del temps de serveis prestat a l'efecte de consolidació del grau personal.\nExtraordinària: quan s’han fet cursos de formació específics organitzats per l’Escola d’Administració Pública de Catalunya o si es compleixen altres requisits objectius, aprovats per reglament del ple. Per accedir als cursos s’han d’aplicar els principis de mèrit i capacitat i la selecció dels aspirants s'ha de fer per concurs.\n4.7.4 La promoció professional al TREBEP\nTot i que el capítol referent a la carrera professional i la promoció interna del TREBEP no entrarà en vigor fins que es dictin les normes de desenvolupament corresponents, ja han quedat establerts els paràmetres en què es mourà la carrera administrativa, que en tot cas s’ha de basar en els principis d’igualtat, mèrit i capacitat.\nD’una banda, es mantenen els sistemes actuals:\nPromoció interna vertical: ascens a un grup de titulació superior mitjançant un procés selectiu.\nPromoció interna horitzontal: ingrés a un cos o escala diferent però del mateix grup de titulació mitjançant un procés selectiu.\nPromoció vertical: accedir a llocs de treball amb complements retributius més alts mitjançant els sistemes de provisió de llocs.\nDe l’altra, s’introdueix una nova possibilitat, la carrera horitzontal, concebuda com un sistema perquè el funcionari pugui ascendir de grau sense canviar de lloc de treball. Entre altres, les lleis de funció pública que desenvolupin el TREBEP poden aplicar les regles següents:\nL'estructuració d'un sistema de graus, categories o esglaons d’ascens, que fixa la remuneració per a cadascun. Els ascensos han de ser consecutius amb caràcter general.\nLa valoració de la trajectòria i l'actuació professional, la qualitat dels treballs realitzats, els coneixements adquirits i el resultat de l’avaluació del treball. També es poden valorar altres mèrits i aptituds per raó de l’especificitat de la funció desenvolupada i l’experiència adquirida.


El CSJ torna a reclamar més recursos i anuncia que demanarà un crèdit extraordinari\nAquest dimecres han jurat el càrrec tres dels cinc nous batlles\nEls nous batlles, durant el jurament del càrrec d'aquest dimecres. CSJ\nAndorra la VellaDesprés de sis mesos de formació que els ha dut per totes les seccions de la Batllia, Tribunal Superior, Tribunal de Corts, Fiscalia, centre penitenciari, policia i altres; o d'haver rebut també formació externa per aprendre altres habilitats necessàries per aquest càrrec, aquest dimecres han jurat el càrrec tres dels cinc nous batlles. Els altres dos, un està confinat i l'altre de baixa laboral per un accident, ho faran en els propers dies.\nSegons expliquen des del Consell Superior de la Justícia, aquests cinc candidats deixen la seva plaça de secretaris judicials que en aquests moments estan “intentant cobrir”, segons ha dit el president del Consell, Enric Casadevall.\nVist que en altres convocatòries no ha estat possible cobrir places vacants, ja sigui per falta de candidats o perquè la convocatòria hagi quedat deserta, el Consell ha negociat amb la Universitat d’Andorra dos convenis, que es signaran en breu. Un primer conveni per introduir en el Màster de Dret assignatures optatives en matèries de Batllia i Fiscalia, i un curs de preparació especifica per opositors per accedir a la carrera judicial i fiscal, i a la categoria de secretari judicial.\nCasadevall ha explicat que l’equip de cada batllia no disposa dels recursos necessaris per fer front a la complexitat dels nous reptes als quals se sotmet la justícia. El Consell Superior de la Justícia, “ja fa temps que ve reclamant més recursos” per fer front a aquest creixement de casos per jutjar.\nHa recordat que, amb la col·laboració de tots els batlles, magistrats i fiscals s'està preparant un pla de xoc per tal de sol·licitar un crèdit extraordinari que permeti a la justícia resoldre tots els dossiers que estan pendents. Aquest pla de xoc es treballarà amb el ministre de Justícia i Interior per tal que el Govern el pugui presentar i defensar davant del Consell General.\nConsell Superior de la Justícia Enric Casadevall Batllia justícia


Els joves reclamen avals per al lloguer de pisos i reduir la jornada laboral - C. Biosca\nEls joves catalans reclamen que els ajuntaments facilitin avals per al lloguer de pisos als que tinguin una feina precària,...\nEls joves catalans reclamen que els ajuntaments facilitin avals per al lloguer de pisos als que tinguin una feina precària,que la jornada laboral es redueixi de 35 a 32 hores setmanals, que s'eliminin "completament" les modalitats de treball temporal i que hi hagi una política d'habitatge públic promoguda directament pel govern.\nLes propostes figuren entre una bateria de reivindicacions plantejades pel moviment associatiu juvenil català en la III Carta de la Joventut Catalana, un document on admeten que l'emancipació juvenil és l'"assignatura pendent", però no pas perquè els joves siguin "conformistes, covards i conservadors" sinó per la precarietat de l'oferta laboral i la dificultat de l'accés a la vivenda.\nLa carta, presentada ahir pel Consell Nacional de la Joventut en un acte presidit pel conseller en cap, Josep Bargalló, recull les principals demandes i propostes del col·lectiu en diversos àmbits, amb especial atenció al del treball i l'habitatge. També hi figuren reivindicacions com fixar un període no inferior a 2 anys perquè els immigrants empadronats puguin votar i presentar-se a les eleccions.\nLes propostes en l'àmbit del treball insisteixen en la necessitat de frenar la temporalitat en la contractació dels joves, d'impulsar una política laboral contra la precarietat i l'exclusió social i vetllar perquè els llocs de treball siguin estables i de qualitat. En l'àmbit de l'habitatge, demanen que es penalitzin els pisos deshabitats a partir dels 5 anys, que es creï un parc ampli d'habitatges públics de lloguer


PapiMarató2010: MITJA MARATÓ DE MUNTANYA 2PIKS D'ANGLÈS\nMITJA MARATÓ DE MUNTANYA 2PIKS D'ANGLÈS\nAquest diumenge 25 de maig he aconseguit acabar a Anglès la meva cinquena mitja marató de muntanya d'aquest any 2012.\nFins ahir el màxim desnivell+ que havia assolit en mitja de muntanya havien estat els 975mt a Llançà el 22 de gener d'aquest any.\nSi he de ser sincer ahir vaig anar a Anglès amb dubtes ja que no tenia molt clar que pugués superar els 1100mt+ per tant, com la setmana passada a Girona, l'únic objectiu era acabar i intentar baixar de les tres horetes.\nVarem començar noranta quatre corredors a dos quarts de nou en punt del mati i ja de bon començament em vaig imposar anar, o més ben dit intentar anar, al ritme que permetés l'orografia del terreny.\nCom que soc un fotut novato de la muntanya intento tenir-li molt respecte i en conseqüència dossificar molt les forçes en tot moment pel que pugui venir més endavant.\nEls primers km varen ser variadets tot alternant trams bastant planers amb trams de certs desnivells, molts tobogans i tot alternant pista i corriols molt macos.\nA l'avituallament del km 10 ens varen avisar que venien sis km, fins a coronar el pic màxim de l'ermita de Sta Bàrbara, d'autèntica duresa i en els quals només en sis quilometrets salvariem un desnivell+ de més de 500mt.\nTot i haver-nos avisat varem passar-les molt putes fins aconseguir coronar la punyetera èrmita ja que va ser una pujada interminable en que va ser impossible correr.\nUna vegada a dalt, totalment fosos, una vegada fet un bon i merescut avituallament només quedaven cinc km de baixada fins arribar a línia de meta a Anglès.\nEls darrers cinc km pels que no estem acostumats a la muntanya demanen anar amb molt de compte i amb màxima concentració en tot moment.\nVaren ser uns darrers km de baixada per dresseres molt tècniques i molt perilloses sobretot per les possibles caigudes i sobretot per les reblincades de turmell.\nIntentant trobar cami on no n'hi havia finalment i sa i estalvi vaig aconseguir arribar a meta amb objectiu doblement acomplert: vaig tardar 2h i 50minuts i per tant menys de tres horetes; cinquena mitja de muntanya en cinc mesos justos d'ença que varem començar l'any.\nAvui feliç i content per les sensacions viscudes, sense el més mínim rastre de l'esforç fet, tornaré a sortir a entrenar per millorar encara més el meu estat de forma i així començar a somiar amb la fita, la gran fita del mes de juliol.\nL'1 de juliol, i no és broma, intentaré, aconseguir la desena marató a la setdellonga a Vilallonga de Ter.\nLa Setdellonga és una marató de muntanya que al llarg de 43km amb un desnivell+ de 2400mt i 4800 acumulats en total recorre els set termes que conformen el municipi de Vilallonga de Ter.\nPrendrem la sortida a les sis del mati i tindrem un màxim d'11horetes per intentar acabar vius.\nNo cal dir que aquest juny em dedicaré exclusivament a preparar-la tot i tenint clar que si al final no aconsegueixo acabar-la podré viure per primera vegada la sensació d'abandonar.\nSi algun dia ha d'arribar prefereixo que sigui amb un repte aparentment no possible.\nNens a entrenar!!!.\nPublicat per Joan a 12:01\nMITJA MARATÓ DE MUNTANYA FUNDACIÓ ASTRID21\nEL DEBUT DE LA JÚLIA.


YANA NAJAR — Oficina Jove de La Segarra\nYANA NAJAR http://segarrajove.ddl.net/que-vols-saber/participacio-i-associacionisme-1/joves-en-positiu/yana-najar http://segarrajove.ddl.net/que-vols-saber/participacio-i-associacionisme-1/joves-en-positiu/yana-najar/@@download/image/Yana.png\nAvui coneixerem la Yana Najar, una jove cerverina de 17 anys, estudiant del CFGS d'esports i jugadora de l'equip femeni de futbol sala de Cervera (FFCS).\nDes de quan et ve aquesta passió pel futbol sala?\nDes de ben petita, si no recordo malament entre els 5-6 anys, sempre estava al parc de davant de casa meva jugant a futbol amb les nens i nens. Des d’allà, no hi havia un dia que no em passés tota la tarda jugant a futbol. Als 10 anys, els hi vaig demanar als meus pares si podia jugar a futbol sala ja que vaig anar a veure un partit on jugava una amiga meva. De fet em va agradar molt i, al mateix temps, també podria jugar amb ella.\nRecordes quin va ser el teu primer partit?\nI tant! El meu primer partit va ser quan era en categoria Aleví de primer any i va ser a Cervera contra el Sant Ramon masculí ja que jo vaig estar jugant amb un equip mixt durant uns anys.\nCom veus la situació actual del futbol sala femení?\nLa veritat és que cada vegada veig que la situació del futbol sala femení bastant millor. Tot i que, si no canvien molt les coses, sempre serà bastant complicat que una noia pugui dedicar-se i viure únic i exclusivament del futbol sala. No obstant, cal dir que hi ha noies que han arribat a poder-ho fer però, tal i com està la situació a Espanya, és bastant complicat.\nActualment, l’equip del Futbol Sala Femení de Cervera esteu jugant a 2a Divisió Nacional. Com encareu i quins objectius teniu per aquesta nova temporada?\nTot i que aquest any és una mica complicat per la situació en la que estem, els objectius a principi de temporada sempre són alts ja que seguim tenint un equip molt complert tot i ser gairebé tot l’equip nou. De fet, aquest any comptem amb jugadores espectaculars i entrenadors que ens aporten molta confiança i ganes de lluitar cada partit. El fet d’haver pogut fer pretemporada abans de començar la competició oficial ens va servir per poder-nos conèixer millor totes i tots.\nT’has plantejat, en algun moment, l’opció de passar a jugar a futbol 11?\nLa veritat que aquesta opció cada any està sobre de la taula però, de moment, estic molt contenta a l’equip que jugo actualment però no descarto alguna temporada poder jugar amb algun equip de futbol 11.\nJa per acabar, en un futur, tens pensat dedicar-te en algun aspecte vinculat al futbol sala?\nEn un futur si m’agradaria dedicar-me en algun aspecte vinculat al futbol sala, per exemple com a entrenadora m’encantaria ja que es una cosa que m’apassiona i com a jugadora encara més però desconec si en un futur m’hi podria dedicar ja que, com he comentat abans, les circumstancies del futbol sala femení són més difícils que les del masculí.\nBé, això és tot Yana. Gràcies per haver-nos dedicat aquesta estona i et desitgem molta sort i molts èxits pel que queda de temporada i el teu futur. Esperem retrobar-nos ben aviat.


recomana.cat - Fitxa d'obra: Xenologia\nInquietant anatomia de la solitud\nFosc Inspirador Te calent una tarda plujosa\nUn muntatge en forma d’estudi musical, de quadres que espigolen un llenguatge corporal. El cos apareix en primer terme com si fos una classe de pintura amb model, com una sessió d’anatomia (connecta amb The great tamer, de Papadopulos) en què, en realitat, es furga endins, cap a l’ànima. La llum, minimalista, com el llenguatge (desconstruït gairebé sorolls bucals) projecten una soledat de l’individu i una ànsia per connectar artísticament i físicament amb l’altre.\nDes de la nuesa, es disparen mil sensacions que insinuen viaranys possibles des d’una no narrativitat. No els cal. La peça juga al primeríssim primer pla amb retalls de llum que il·luminen una part del coll o una mà. I la seva descontextiualittzació incita a l'espectador a trobar-hi ressons. I en la tremolor i gesticulació dels dits s'apareixen gests d'àrbitre, persones tocant el piano, dirigint una orquestra o amb una tremolor que indica una vellesa avançada. En altres plans, ésl e canó de llum el que projecta la relació entre dos individus, provant de connectar-os tra+ant el feix de llum d'un cos isolat a l'altre. O es prova d'emocionar amb una projecció de flixos fotogràfics, quejuntes esdevenen una seqüècia, tt o qiue la image no es mogui del pla en cap moment. Ara, l'anatomia de la solitud queda desvetllada pels flaixos de llum intermitent.\nConvoquen la mirada de l’altre (també del públic) i la sacsegen. Intriga saber què els oferirà aquesta recerca artística i personal. Els seus estudis, a manera pictòrica (Castellucci també hi juga evocant quadres del Renaixement a Bros), indiquen una rec erca àmplia que dotaran en breu d'una dramatúrgia que aconsegueixi relacionar l'Un amb l'Altre.


Fotografia de Bebès / Infants a Andorra - Reinaldo Márquez\nFotografia de Bebès / Infants\nEls teus fills mereixen fotografies professionals i divertides, amb les quals puguis recordar les diferents etapes del seu creixement. Passats els 7 primers mesos, després de la dolça etapa de Nounats o quan ja es pugui mantenir assegut sol el teu bebè, és quan recomanem realitzar la seva primera sessió de fotografia de bebès. Aquestes fotografies seran ideals per a donar a conèixer a tota la família els avanços en el desenvolupament del teu bebè, serveixen per a les invitacions al seu Bateig (en el qual pots comptar amb mi per a realitzar el reportatge fotogràfic de Bateig) o simplement per a decorar les habitacions de la llar.\nEl teu bebè no per a de créixer, cada vegada serà més divertit i ocurrent, per aquest motiu t’ofereixo sessions fotogràfiques infantils per a nens de totes les edats, en les quals podràs recordar les seves etapes de desenvolupament. Pots gaudir de diferents sessions, que s’adapten a cada tipus de necessitat tals com: el seguiment dels seus Primers 12 mesos; Celebrar el seu 1r i/o 2n aniversari amb una sessió fotogràfica de “Smash Cake”; Mini sessions d’Aniversaris, Carnaval, Estiu, Halloween, Nadal; Fotografies de Família i tota mena de fotografia infantil fins a arribar a la fotografia de Primera Comunió.


ELS COMERCIANTS DE LA SEU REIVINDIQUEN LES REBAIXES – Pirineus TV\nELS COMERCIANTS DE LA SEU REIVINDIQUEN LES REBAIXES\nEls comerciants de la Seu d’Urgell han reivindicat aquest diumenge el manteniment del període de rebaixes, tot assegurant que és bàsic per al sector. Des del Shopping rebaixes celebrat a Sant Domènec han indicat la importància que té el període posterior a les festes de Nadal, davant la voluntat del govern d’eliminar els períodes fixos de rebaixes amb la nova Llei del Comerç.\nJustament per aquest motiu, aquest diumenge els botiguers de la ciutat han omplert la sala Sant Domènec de productes rebaixats de preu. Una iniciativa que ha atret a centenars d’alturgellencs i visitants.\nLa jornada també ha comptat amb tallers de manualitats, de fang o de llana, així com activitats esportives per a grans i petits.\nParlen al vídeo: TONET MARSINO, VICEPRESIDENT UBSU


Obres a les voreres a la Plaça Catalunya de Manresa - Canal Taronja Comarques Centrals\nIniciNotíciesGeneralObres a les voreres a la Plaça Catalunya de Manresa\nL’Ajuntament de Manresa inicia l’actuació per ampliar la vorera de l’avinguda Tudela i l’entorn de plaça Catalunya\nL’Ajuntament de Manresa ha iniciat l’actuació per ampliar i millorar la vorera de l’avinguda Tudela, a l’entorn de plaça Catalunya. Els treballs, inclosos dins el Pla de Millora de l´Espai Públic 2018, van arrencar dies enrere amb treballs previs de renovació de la canalització de la xarxa de servei de gas a la mateix a avinguda Tudela, entre carrer Lleida i carrer Martí i Pol i de la xarxa d’aigua en els àmbits on es preveu la renovació de la vorera.\nAquesta actuació té una durada de dos mesos i un pressupost de 84,439 euros\nSerracanta ha explicat que l’actuació té l’objectiu d’ampliar diferents trams de les voreres de l’avinguda Tudela, des del carrer Saclosa fins al carrer Lepant, que ara mateix tenen una amplada insuficient.\nLa proposta també inclou la remodelació global de la vorera entre els carrers Sant Fruitós i Lleida, amb la plantació de nou arbrat i la col·locació de nou mobiliari.\nJoan Calmet ha assegurat que, com sempre, a l’hora de definir els projectes i treballs a desenvolupar s’estarà en contacte amb les 22 associacions de veïns de la ciutat per valorar-ne les prioritats i poder atendre a les necessitats reals dels ciutadans\nMercadona avança a l’abril del 2019 la substitució de les bosses de plàstic per d’altres de paper i material reciclat


Emprenedors que sumen experiències | berta roig | barcelona | Emprenedors | L'Econòmic\nEmprenedors que sumen experiències Emprenedors que sumen experiències Emprenedors que sumen experiències Emprenedors que sumen experiències + Emprenedors que sumen experiències E-mail\nEmprenedors que sumen experiències\nFirst Tuesday es consolida com a punt de trobada de l'emprenedoria el primer dimarts de cada mes a Barcelona\nImatge de la darrera trobada de First Tuesday a l'antiga fpabrica Moritz de Barcelona. FT.\nEmprenedors que sumen experiències Emprenedors que sumen experiències Emprenedors que sumen experiències Emprenedors que sumen experiències Emprenedors que sumen experiències E-mail\nEmprendre és tan complicat que és molt important fer allò que més t'apassioni\nEl primer dimarts de març va ser el torn de Manel Sarasa, cofundador i conseller delegat de Wineissocial, una comunitat social al voltant del món del vi. Va ser ell el responsable de dirigir-se als prop de dos-cents assistents a la darrera edició del First Tuesday Barcelona, una iniciativa liderada per Carlos Blanco i Amaia Helguera, que pretén ser un punt de trobada per a emprenedors i inversors i que vol, sobretot, apropar les experiències d'emprenedors o gent relacionada amb el món de la creació d'empreses amb una llarga trajectòria i, per tant, amb històries per explicar als qui tot just estan començant.\nEn el cas de Wineissocial l'empresa només fa un any que està en marxa i el portal no acumula gaire més de sis mesos operatiu del tot, però Sarasa no és cap nouvingut en el món de l'emprenedoria. Junt amb altres socis va participar en la posada en marxa de Wuaki.tv, un videoclub online que en poc més de quatre anys ha assolit una posició de lideratge al sector i que el mes de juny va passar a formar part del grup japonès Rakuten. Abans Manel Sarasa i el seu soci Josep Mitjà havien llançat Openbravo, un desenvolupador de programari de gestió enfocat a pimes que també va escalar posicions fins a convertir-se en una empresa referent al sector. Un bagatge que fa de Manel Sarasa una veu autoritzada en el difícil negoci d'emprendre nous projectes.\nEl millor consell als que tot just s'estan plantejant fer-se empresaris? “Emprendre és tan complicat que és molt important fer allò que més t'apassioni.” Manel Sarasa deixa clar que l'emprenedoria és sobretot una qüestió d'actitud, “no cal esperar a tenir la idea perfecta perquè la idea perfecta no existeix”. Ell es va llançar a la piscina, com se sol dir, sense tenir gaire clar què faria però amb la certesa que volia deixar una vida còmoda i molt ben remunerada com a consultor per convertir-se en emprenedor. “He volgut ser emprenedor des que tinc ús de raó.”\nÉs clar que veient la seva trajectòria no li va anar gens malament. Només amb Openbravo van aconseguir 30 milions d'euros d'inversors, 5 dels quals en la primera ronda.\nAmb Wineissocial estan replicant la mateixa pauta d'èxit i a pesar del breu recorregut de l'empresa ja han tingut la participació d'inversors de la talla del cofundador de Privalia, Lucas Carné. En els sis mesos que fa que el portal és operatiu ja disposen de 30.000 usuaris i 1.500 socis que reben cada mes a casa dues ampolles de cellers petits, difícils de trobar en altres canals de venda, a canvi d'una quota de 20 euros.\nEs tracta, a més, d'enviaments molt personalitzats, ja que cada soci rep a casa les recomanacions que els han fet els sommeliers de Wineissocial a partir dels gustos de cada client. Per això la comunitat ofereix l'opció de fer un perfil de tast gratuït a tots els que entren al web.\nDe moment Wineissocial s'està centrant en l'Estat espanyol, “perquè era el que ens resultava més fàcil”, però l'equip ja estudia el salt a altres mercats. Segur que comptar amb qui va ser sommelier d'El Bulli durant més d'una dècada, Ferran Centelles, els proporciona una bona targeta de presentació.\nVuit fòrums d'inversió aquest any\nFirst Tuesday preveu organitzar vuit fòrums d'inversió aquest 2013 a diferents ciutats de l'Estat. El primer es va realitzar a l'escola de negocis EADA de Barcelona el passat 26 de febrer i s'hi van presentar vuit projectes: Infantium (jocs per a nens en suport digital), YesWeCampus (una xarxa comercial per a universitaris), Jukelab Musical (una plataforma per descobrir música), Favoralia (una xarxa social de favors), Yaysi (un cercador de productes al millor preu), Edenes (compres socials), Playful Gaming (apostes esportives sense diners), i Bibulu (allotjament acollidor per a mascotes).\nL'objectiu de First Tuesday és organitzar fòrums a diferents ciutats “per tal de diversificar les inversions”, expliquen des de l'organització. Algunes de les ciutats, apunten, podrien ser Madrid, Sevilla, Bilbao o València.\nL'aposta pels fòrums d'inversió -el 2012 va organitzar els dos primers- coincideix amb la creació d'una xarxa pròpia de business angels o inversors privats. La xarxa pretén tancar inversions d'entre 50.000 i mig milió d'euros, bàsicament en start-up tecnològiques. Entre els membres d'aquesta nova xarxa d'inversors hi ha noms molt vinculats al First Tuesday, habituals en les trobades que s'organitzen cada mes a Barcelona, com ara Luis Martín Cabiedes, Rodolfo Carpintier o el mateix Carlos Blanco, fundador del grup ItNet i artífex de First Tuesday a Barcelona.\nCom han fet ja altres xarxes d'inversors privats que operen a Catalunya, First Tuesday ha signat un conveni amb l'Institut Català de Finances a través del qual aquest podrà fer coinversions en els projectes on hagi entrat algun dels inversors que operen a la xarxa. First Tuesday buscaria ara tancar acords similars amb organismes d'altres comunitats autònomes, i especialment en aquelles on preveu organitzar algun dels seus fòrums d'inversió.\nEl perfil dels projectes que busca First Tuesday per presentar en els seus fòrums és el de projectes en fases inicials (menys de dos anys de vida), innovadors i amb una alta capacitat de creixement i que es moguin en els sectors de la tecnologia, internet i mitjans i entreteniment.\nCENTRATS A BARCELONA.\nMentre First Tuesday creix amb els fòrums i la xarxa d'inversors l'organització s'ha centrat només a Barcelona per a les seves trobades amb emprenedors d'èxit. Abans aquestes trobades es feien esporàdicament també a Madrid, però la pèrdua de patrocinadors ha obligat l'organització a centrar-se a la capital catalana de moment. Els responsables de la iniciativa, però, no descarten tornar a Madrid si troben un nou patrocinador.\nFirst Tuesday va arribar a Barcelona el 1999 de la mà de Blanco. L'esclat de la bombolla de les puntcom va obligar a fer una aturada el 2002 però va tornar a estar operativa el 2005.\nUna antiga fàbrica de cervesa com a escenari\nDes de fa uns mesos i a causa de l'increment d'afluència -al febrer es va batre el rècord amb 400 participants- First Tuesday se celebra a l'antiga fàbrica Moritz, a la ronda de Sant Antoni de Barcelona. Allà conflueixen cada primer dimarts de mes emprenedors i inversors amb ganes de compartir experiències, aprendre dels altres i fer contactes, tot això amenitzat amb una cervesa marca de la casa. El mestre de cerimònies, Carlos Blanco, s'encarrega de fer una entrevista molt personal al convidat del mes.\nL'econòmic 09-03-2013, Pàgina 16


Avís Legal - ZipZap Social\nZIPZAP SOCIAL PR SLU, amb domicili en Passatge Forasté, 4, 1D, 08022, Barcelona i amb C.I.F. B66003344 és el titular del portal https://zipzapsocial.com/ i posa el mateix a disposició dels usuaris d’Internet, amb la finalitat de proporcionar informació sobre els serveis de ZIP ZAP SOCIAL així com permetre la prestació de diferents serveis a través del portal.\nTots els drets de propietat intel·lectual del contingut d’aquesta pàgina web i el seu disseny gràfic, són propietat exclusiva de ZIPZAP SOCIAL PR SLU, i és a qui li correspon l’exercici dels drets d’explotació dels mateixos.\nPer tant queda prohibida la seva reproducció, distribució, comunicació pública i transformació total o parcial, sense l’autorització expressa de ZIPZAP SOCIAL PR SLU. Igualment, tots els signes distintius, marques, noms comercials o signes de qualsevol classe continguts en aquesta pàgina web estan protegits per la llei.\nZIPZAP SOCIAL PR SLU no es responsabilitza del mal ús que es realitzi dels continguts de la seva pàgina web, sent exclusiva responsabilitat de la persona que accedeix a ells o els utilitza. Tampoc assumeix cap responsabilitat per la informació continguda en les pàgines web de tercers a les que es pugui accedir per enllaços des de la pàgina https://zipzapsocial.com/. La presència d’aquests enllaços tenen una finalitat informativa, no constituint en cap cas una invitació a la contractació de productes o serveis que s’ofereixen a la pàgina web de destí. En cas que ZIPZAP SOCIAL PR SLU tingui coneixement efectiu que l’activitat o la informació a la qual es remet des d’aquests enllaços és il·lícita, constitutiva de delicte o pot lesionar béns o drets de tercers susceptibles d’indemnització, actuarà amb la diligència necessària per suprimir o inutilitzar l’enllaç corresponent amb la major brevetat possible.\nZIPZAP SOCIAL PR SLU es reserva el dret d’actualitzar, modificar o eliminar la informació continguda en la seva pàgina web, i la seva configuració o presentació, en qualsevol moment, sense previ avís i sense assumir cap tipus de responsabilitat per fer-ho.\nZIPZAP SOCIAL PR SLU no assumeix cap responsabilitat que es pugui derivar de problemes tècnics o errades en els equips informàtics, no imputables a ZIPZAP SOCIAL PR SLU, que es produeixin durant la connexió a la xarxa d’internet, o que puguin ser causats per terceres persones mitjançant intromissions il·legítimes fora del seu control.\nDes ZIPZAP SOCIAL PR SLU no es garanteix l’absència de virus i altres elements que puguin causar danys en els sistemes informàtics, en els documents electrònics o en els fitxers d’usuari d’aquesta pàgina web o de pàgines web de tercers, i per tant, no es responsabilitza dels prejudicis que es puguin produir per aquestes causes.\nTambé queda exonerat de tota responsabilitat davant els possibles danys o prejudicis que pugui patir l’usuari com a conseqüència d’errors, defectes o omissions en la informació que facilita quan procedeixi de terceres fonts.\nSense prejudici del previst en l’indicat en cada un dels formularis de la pàgina web, quan l’usuari faciliti les seves dades de caràcter personal, està autoritzant expressament a ZIPZAP SOCIAL PR SLU al tractament automatitzat de les seves dades personals per a les finalitats indicades en els mateixos formularis.\nZIPZAP SOCIAL PR SLU incorporarà les dades facilitades per l’usuari en un fitxer de la seva titularitat degudament comunicat a l’Agència de Protecció de Dades. ZIPZAP SOCIAL PR SLU no cedirà o comunicarà a tercers les dades recollides sense consentiment. L’usuari podrà exercir els seus drets d’accés, rectificació, cancel·lació o oposició, comunicant-ho per escrit a l’adreça postal oa la de rotlle electrònic de ZIPZAP SOCIAL PR SLU.\nAmb caràcter general, les relacions amb els usuaris, que es derivin de la prestació dels serveis continguts en aquesta pàgina web, estan sotmeses a la legislació i jurisdicció espanyola.\nZIPZAP SOCIAL PR SLU podrà utilitzar cookies durant la prestació de serveis del lloc web. Les cookies són fitxers físics d’informació personal allotjats en el propi terminal de l’usuari. L’usuari té la possibilitat de configurar el seu programa navegador de manera que s’impedeixi la creació d’arxius cookie o s’adverteixi de la mateixa.\nSi opta a abandonar el nostre lloc web a través d’enllaços a llocs web no pertanyents a la nostra entitat, ZIPZAP SOCIAL PR SLU no es farà responsable de les polítiques de privacitat d’aquests llocs web ni de les cookies que aquests puguin emmagatzemar en l’ordinador de l’usuari .\nGoogle Analytics utilitza “cookies”, que són arxius de text ubicats al seu ordinador, per ajudar al website a analitzar l’ús que fan els usuaris del lloc web. La informació que genera la cookie sobre el seu ús del website (incloent la seva adreça IP) serà directament transmesa i archivad a per Google en els servidors d’Estats Units.


Semnan - Viquipèdia, l'enciclopèdia lliure\nSemnan (Persa: سمنان, romanitzat com Semnān, Simnān i Samnān, localment Seman سمنان) és una ciutat de l'Iran, capital del comtat de Semnan i de la província de Semnan. Al cens de 2006 tenia 124.999 habitants. Té el rang de municipalitat. A l'època medieval era part de la província de Kumis (capital Damghan). Té al nord les muntanyes Elburz i al sud el Gran Desert. A la ciutat es parla el dialecte semnani del persa, emparentat als dialectes de la Pèrsia central i de transició amb els dialectes de la zona de la mar Càspia.\n35° 35′ N, 53° 23′ E / 35.58°N,53.38°E / 35.58; 53.38Coord.: 35° 35′ N, 53° 23′ E / 35.58°N,53.38°E / 35.58; 53.38\nXarestans Semnan County (en)\nSemnan County (en)\nVegeu també: Província de Semnan\nLa llegenda atribueix la seva fundació al mític Tamurash; és citada com un dels 14 establiments civils de la província de Vern esmentada a l'Avesta. Va conservar certa importància a l'era aquemènida. En el període macedònic i selèucida la regió on està Semnan fou coneguda com a Komesh. La seva major prosperitat va arribar amb els arsàcides parts, iranians però no perses, i en general favorables a la cultura hel·lènica, i la regió de Semnan fou un centre de la cultura parto-hel·lènica; una de les capitals de l'Imperi Part fou Hecatompylos, i les seves ruïnes (a Shahr-i Kumis) es troben entre la moderna Semnan i Damghan. A la pujada dels sassànides el zoroastrisme es va imposar com a religió d'estat i Semnan es va persianitzar; posteriorment va perdre importància.\nEls musulmans van conquerir Pèrsia a la meitat del segle VII. A la meitat del segle VIII Semnan és esmentada com un petit poble que fou ocupat per les forces del daï al-Hasan ibn Kahtaba, en la seva marxa cap a l'oest perseguint al governador omeia Nasr ibn Sayyar. El 880/881 l'aventurer Ahmad al-Khudjistani es va apoderar del Khorasan aprofitant que el saffàrida Amr ibn al-Layth estava ocupat ocupant al Fars; Ahmad ibn Abd Allah al-Khudjistani va marxar cap a Rayy i va arribar fins a Semnan però fou rebutjat; després va morir assassinat per un dels seus guàrdies el 882 i el poder va passar a mans de Rafi ibn Hàrthama, antic general tahírida i ara cap del moviment fatimita al Khorasan (que tenia per califa a Muhàmmad ibn Ziyad).\nEls geògrafs àrabs la descriuen com a pròspera al segle x, amb jardins (horts) fèrtils i terres ben llaurades i irrigades pel riu Semnan que les travessava que venia de l'Elburz, estant les aigües canalitzades i conservades en cisternes. Es parla diverses vegades de Semnan en els combats entre els prínceps del Tabaristan i els samànides a l'inici del segle x. Sota els gaznèvides al segle xi, el governador de Kumis, Abu Harb Bakhtiyar, va fer construir alguns edificis; el 1036 fou saquejada pels oghuz en el seu camí cap a Rayy i l'Azerbaidjan; va quedar destruïda en part però fou reconstruïda i el buwàyhida Nasir-i Khusraw (Abu Nasir Khusraw Firuz Malik al-Rahim) s'hi va aturar de camí cap a l'oest el 1046 i va discutir de teologia amb els savis del lloc. Al segle xii va començar la decadència que es va accentuar amb la devastació feta pel general mongol Subotai el 1221.\nVa subsistir no obstant com a vila provincial mercès a la seva situació geogràfica en la ruta cap al Khorasan. Hi va néixer el místic sunnita Ala al-Dawla Simnani (1261-1336). Poques vegades va ser notícia al llarg dels segles. La tribu dels qadjars, origen de la dinastia que es va imposar a Pèrsia al final del segle xviii, vivien originalment a entre la província de Semnan, la de Mazanderan i la del Gulistan. Al segle xix Lord Curzon la considerava pròspera per les seves plantacions de tabac i la seva petita colònia de comerciants indis que s'hi havia establert procedent de Yedz i de la costa del golf Pèrsic. Quan es va construir el ferrocarril, una estació en la línia Teheran-Mashhad fou construïda a Semnan. La ciutat va esdevenir un mercat important pels productes de la comarca, teixits i tapissos. Alguns palaus reials es van construir a Semnan (Castell de Saro, Castell de Kushmaqan o Koshmeni i castell de Pachenar).\nSota els Pahlavi la ciutat, que era lleial als qadjars, va ser opositora; Rida Shah no va poder fer gran cosa i moltes famílies notables de la ciutat no va poder accedir a càrrecs per la seva vinculació a la dinastia deposada, però el seu fill, xa Reza Pahlavi, hi va fer grans inversions construint modernes infraestructures i empedrant els carrers (però va destruir la ciutadella i els monuments qadjars). per evitar la destrucció de la porta de Semnan, la població es va encadenar allí i ho va aconseguir aturar. Reza Pahlavi va aconseguir transformar la ciutat i guanyar suport. Amb la república islàmica va continuar progressant; el 1991 tenia 93.715 habitants.\nMinaret construït per l'amir Abu Harb Bakhtiyar ibn Muhammad Damghani, governador gaznèvida de Kumis (vers 1030-1034); va construir també una torre anomenada Pir-i Alamdar, a Damghan, dedicada al seu pare Abu Djafar Muhammad Damghani; també un minaret a la mesquita Tarikh-khana a Damghan\nMesquita Jamia, construïda el segle xi pels seljúcides sobre un temple de foc\nHamman del segle XII\nTomba d'Ala al-Dawla Simnani (datada el 1424) construïda pel sultà timúrida Shah Rukh\nMesquita del Sultà (Soltani Djami o Masdjid-i Shah) construïda pel qadjar Fath Ali Shah el 1826 junt amb una madrassa.\nSantuari de Xaikh Ala al-Dawla Semnani, construït pels safàvides\nSantuari dels alides, un memorial als alides del Tabaristan\nMesquita Imamzadeh Yahya, plaça de pelegrinatge\nMesquita Imamzadeh Ali ibn Jafar, altra plaça de pelegrinatge\nMesquita Imamzadeh Ali ibn Ashraf, altra plaça de pelegrinatge\nMemorial dels Màrtirs (Mezar Shohada), cementiri dels soldats locals morts a la guerra Iran-Iraq de 1980-1988\nTermes de Pehne, banys públics terapèutics\nPorta de la fortalesa de Semnan, de la dinastia qadjar (construïda sota el príncep Bahman Mirzaye Baha al-Dawla, fill de Fath Ali Shah Qajar. Les altres entrades foren enderrocades per orde del xa Reza Pahlavi al·legant la construcció d'una carretera\nBasar de Semnan, mercat local\nBasar de Pehne, un altre mercat\nBasar de Shaykh Ala al-Dawla, un altre mercat\nCasa de Tadiin, casa senyorial d'un notable local de l'època qadjar\nJardins de Semnan (Baghat Dakhil Shahr), grans jardins i zona verda al sud-oest de la ciutat\nRestaurant del Jardi, el més tradicional de la ciutat.\nA Wikimedia Commons hi ha contingut multimèdia relatiu a: Semnan\nObtingut de «https://ca.wikipedia.org/w/index.php?title=Semnan&oldid=26927413»\nDarrera modificació: 8 abr 2021 a les 17:35\nLa pàgina va ser modificada per darrera vegada el 8 abr 2021 a les 17:35.


Desenvolupa la teva carrera científica a Espanya i Portugal\nEl programa de beques de postdoctorat Junior Leader està destinat a la contractació d’investigadors excel·lents, de qualsevol nacionalitat, que vulguin continuar la seva carrera investigadora en territori espanyol o portuguès. Aquest programa té els objectius de fomentar la recerca d’alta qualitat i innovadora a Espanya i Portugal i donar suport als millors talents científics, als quals se’ls ofereix un entorn atractiu i competitiu en què dur a terme una recerca d’excel·lència.\nPostdoctorat Junior Leader – Incoming: 30 beques de postdoctorat de 3 de durada per a investigadors de totes les nacionalitatsals quals se’ls ofereix un contracte laboral per dur a terme un projecte de recerca en els centres acreditats amb els distintius d’excel·lència Severo Ochoa o María de Maeztu, Instituts d'Investigació Sanitària Carlos III i centres avaluats com a excel·lents per la Fundação per a Ciência e a Tecnologia de Portugal.\nPostdoctorat Junior Leader – Retaining: Retaining: 15 beques de postdoctorat per a investigadors de totes les nacionalitats per dur a terme la seva activitat investigadora en qualsevol universitat o centre de recerca d’Espanya o Portugal. Per a institucions espanyoles, els candidats hauran d'haver residit a Espanya més de 12 mesos en els últims tres anys mentre que per a institucions portugueses, els candidats hauran d'haver residit a Portugal més de 12 mesos en els últims tres anys.\nDins de la formació complementària, els becaris hauran de realitzar una estada en una altra institució amb l'objectiu d'incrementar les seves habilitats transversals. Aquestes estades, d'una durada entre 3 i 6 mesos, hauran de realitzar-se en una institució internacional o intersectorial.\nEls investigadors del programa de postdoctorat Junior Leader disposaran d’un contracte laboral d’acord amb la legislació laboral vigent a Espanya o Portugal, i també amb les disposicions en matèria de salut i seguretat laboral i de seguretat social, amb accés als recursos, els equips i les instal·lacions apropiats. Així mateix, aquesta beca inclou un ajut per a la mobilitat i una ajuda familiar.\nEls investigadors becats hauran de preparar un pla de desenvolupament de carrera científica d’acord amb el projecte que vulguin realitzar i adaptat als seus interessos i les seves perspectives.\nEls investigadors hauran de preparar anualment informes cientificotècnics en què cal que detallin els principals èxits i les futures metes, a més de les qüestions ètiques que hi puguin sorgir.\nPROGRAMA DE FORMACIÓ COMPLEMENTÀRIA\nA més de la dotació econòmica, el programa de posdoctorat Junior Leader inclou un programa de formació interdisciplinari, centrat en aspectes com ara la innovació i el lideratge. Aquest programa està dissenyat especialment per empreses internacionals líders en el sector: Oxentia, la consultora de transferència tecnològica d'Oxford University Innovation Ltd i. Vitae, una organització britànica líder en l'aprofitament del potencial dels investigadors mitjançant la transformació del seu desenvolupament professional.\nSe celebraran tres sessions presencials: al principi de la beca, durant el segon any i durant el tercer any. Cadascuna tindrà entre dos i cinc dies de durada, i hi han de participar tots els becaris d’una mateixa convocatòria, independentment del seu àmbit disciplinari. ”la Caixa” sufragarà el cost íntegre d’aquestes sessions i les despeses d’allotjament dels becaris.\nPer tal de complementar la seva carrera investigadora amb una experiència pràctica i intersectorial, els investigadors del programa hauran de realitzar una estada de recerca internacional o intersectorial de durada entre 3 i 6 mesos en una institució proposta per ells mateixos que els permetrà incrementar les seves habilitats transversals. Els becaris podran escollir entre una selecció d'entitats col·laboradores nacionals i internacionals. Durant aquesta estada, els investigadors tindran un supervisor en la institució amfitriona\nCada becari pot optar a l’assignació d’un mentor de l’Associació de Becaris de ”la Caixa”, en funció de la seva disciplina acadèmica o del seu interès de recerca.\nACTIVITATS DE PARTICIPACIÓ PÚBLICA\nEls becaris del programa de beques de postdoctorat Junior Leader podran participar en les diferents iniciatives que ”la Caixa” posa en marxa amb l’objectiu de difondre la ciència a tota la societat. Per obtenir més informació sobre aquestes iniciatives visiteu la nostra pàgina Ciència i societat.\nEs tracta d’activitats com ara conferències i esdeveniments científics organitzats pels centres de recerca que ajudaran els investigadors a establir contactes, crear nous vincles i iniciar col·laboracions amb el sector i els cercles acadèmics, com també a potenciar les seves oportunitats professionals com a investigadors independents, a més d’activitats socials promogudes per l’Associació de Becaris de ”la Caixa”.\n”la Caixa”, convençuda que el progrés científic, la recerca, la mobilitat i la qualificació professional són cabdals per al desenvolupament de les persones i de tota la societat, dóna suport als investigadors que volen avançar en la seva carrera cap a la independència científica. El Programa de Beques de ”la Caixa” és el més important entre els promoguts per les entitats privades, tant pel nombre de beques convocades com pel rigor en la gestió del procés de selecció, la varietat de disciplines i la dotació econòmica de cada beca.\nEn aquest marc, el Programa de Beques de postdoctorat Junior Leader contribuirà a internacionalitzar el nostre sistema de recerca d’Espanya i Portugal amb l’atracció de talent internacional mitjançant la modalitat Incoming. Així mateix, ajuda a retenir el talent mitjançant la modalitat Retaining.\nDe la mateixa manera, Espanya i Portugal participen en la iniciativa Euraxess, que proporciona suport als investigadors i les seves famílies en arribar a aquests països. La Fundació Espanyola per a la Ciència i la Tecnologia (FECYT) és el coordinador nacional d’aquesta iniciativa, i reuneix al voltant de cent serveis i centres locals de suport als investigadors provinents de fora d’Espanya.\nAixí mateix, la FECYT publica cada dos anys una guia completa per a investigadors estrangers amb informació actualitzada sobre la situació laboral, la vida quotidiana i les característiques específiques d’Espanya, com també els procediments requerits per establir-se al nostre país.\nA Portugal és la Fundação per a Ciência e a Tecnologia (FCT) qui s'encarrega de coordinar a nivell nacional la iniciativa Euraxess, facilitant als investigadors estrangers la informació necessària per establir-se a Portugal.\n(*) Estrategia española de ciencia y tecnología y de innovación 2013-2020 (PDF, 953 KB) (disponible només en castellà)\nPROCEDIMENT D’AVALUACIÓ ÈTICA\nLa recerca que es duu a terme en el marc del programa de posdoctorat Júnior Leader ha de complir els principis ètics de la UE i la legislació nacional i internacional aplicable en aquesta matèria, com també la Carta dels Drets Fonamentals de la Unió Europea i el Conveni Europeu de Drets Humans.\nLes candidatures que puguin comportar qüestions ètiques s’enviaran al Comitè d’Ètica per verificar que les propostes no siguin contràries als principis ètics fonamentals o els procediments de seguretat pertinents.\nLa recerca i innovació responsables (per les seves sigles en anglès RRI) constitueixen un principi impulsat per la Comissió Europea i incorporat al programa Horitzó 2020 per reconsiderar el paper de la ciència i la innovació en la societat. ”la Caixa” promou aquest concepte a través de la seva participació en projectes europeus amb l’objectiu de difondre la RRI, com és el cas de RRI Tools, o per implementar RRI en contextos diversos: HEIRRI per a institucions d’educació superior i COMPASS per a la indústria. En el programa de formació interdisciplinària que ”la Caixa” ofereix als investigadors Junior Leader, es tractaran, entre altres coses, temes sobre com alinear una recerca amb els valors i les necessitats de la societat, parant una atenció especial en la integritat en recerca o els beneficis del compromís professional amb el públic i la indústria en l’activitat de recerca.\n”la Caixa” pretén promoure la investigació i la innovació d'excel·lència i d'alt impacte transformador. Per això, vol fer el màxim esforç per difondre els resultats de la investigació que finança, per tal que pugui arribar el més aviat possible a altres investigadors i la societat en general. Adopta així una política de ciència oberta pel que fa a les publicacions i les dades resultants de la investigació.\nLa Ciència Oberta és un moviment que promou una ciència més accessible per a tothom. Pel que fa a les publicacions científiques, això suposa la voluntat d'obrir el seu accés al més aviat possible; pel que fa a altres resultats, com les dades, implica que s'han de conservar de manera que siguin localitzables, accessibles, interoperables i reutilitzables (principis FAIR).\nLa ciència oberta és una prioritat d’Horitzó 2020 per obrir totes les etapes del cicle de vida de la recerca. Reflecteix l’evolució actual de la manera d’investigar i d’organitzar la ciència, en la qual es promou l’ús de noves eines i fluxos de treball per a la transparència, reproductibilitat, disseminació i transferència de coneixement. Abasta conceptes com l’accés obert a publicacions científiques i a dades de recerca, l’ús de nous sistemes científics i big data, el foment de la ciència ciutadana i els nous aspectes ètics de la recerca. Aquests conceptes formen part del programa de formació dels becaris Junior Leader, que els permetrà obtenir coneixements i habilitats per implementar la nova manera d’investigar i d’organitzar la ciència ajudant-los a posicionar-se com a líders d’una nova generació d’investigadors.\nHi ha nombroses raons per compartir les publicacions i els resultats de la investigació: eficiència gràcies a la reutilització de dades per a nous usos; reproductibilitat per a la verificació de resultats; eficiència econòmica per evitar la duplicitat d'esforços; i augment de l'impacte, la visibilitat i la transparència.\nAmb aquest objectiu, s'insta a tots els beneficiaris d'ajudes i beques de ”la Caixa” a compartir els resultats obtinguts de la forma més oberta possible i el més aviat possible, preservant, però, els interessos dels beneficiaris sota el principi de «el més obert possible, tan restringit com sigui necessari».\nEn línia amb les iniciatives europees, ”la Caixa” vetllarà perquè els resultats de la recerca (co) finançada per ”la Caixa” es publiquin en accés obert sempre que es pugui i tan aviat com sigui possible, ja sigui en repositoris institucionals de les universitats o centres de recerca que acolliran els becaris de postdoctorat Junior Leader o bé en dipòsits temàtics de les disciplines corresponents. Una major distribució d'aquests resultats permetrà que la recerca sigui accessible, llegida i reproduïble, alhora que evitarà la duplicació d'esforços i millorarà les oportunitats per a la investigació multidisciplinar, interinstitucional i intersectorial.\nEn el cas que es generin dades de genotip/fenotip humà en el marc d'un ajut o beca de ”la Caixa”, aquests han de ser dipositats en l'European Genome-phenome Archive (EGA) https://ega-archive.org/ o en un repositori similar.\nLa política d'Accés Obert de Fundació Bancària ”la Caixa” es pot consultar a https://obrasociallacaixa.org/ca/investigacion-y-becas/politicas-de-investigacion/politica-de-gestion-y-acceso-abierto/gestion -de-resultats-de-la-investigacio.